Prečišćeni tekst Odluke o naknadama odbornicima i članovima radnih tijela Skupštine Opštine u okviru Glavnog grada - Golubovci obuhvata sljedeće propise:

1. Odluka o naknadama odbornicima i članovima radnih tijela Skupštine Opštine u okviru Glavnog grada - Golubovci ("Službeni list RCG - opštinski propisi", br. 019/07 od 30.05.2007),

2. Odluka o izmjeni Odluke o naknadama odbornicima u Skupštini Gradske opštine Golubovci ("Službeni list Crne Gore - opštinski propisi", br. 021/08 od 10.07.2008),

3. Odluka o izmjeni Odluke o naknadama odbornicima u Skupštini Gradske opštine Golubovci ("Službeni list Crne Gore - opštinski propisi", br. 003/12 od 24.01.2012),

4. Odluka o izmjeni Odluke o naknadama odbornicima u Skupštini Gradske opštine Golubovci ("Službeni list Crne Gore - opštinski propisi", br. 039/13 od 30.12.2013),

5. Odluka o izmjenama i dopunama Odluke o naknadama odbornicima u Skupštini Gradske opštine Golubovci ("Službeni list Crne Gore - opštinski propisi", br. 020/19 od 27.05.2019), u kojima je naznačen njihov dan stupanja na snagu.

ODLUKA

o naknadama odbornicima i članovima radnih tijela Skupštine Opštine u okviru Glavnog grada - Golubovci

("Službeni list RCG - opštinski propisi", br. 019/07 od 30.05.2007, Službeni list Crne Gore - opštinski propisi", br. 021/08 od 10.07.2008, 003/12 od 24.01.2012, 039/13 od 30.12.2013, 020/19 od 27.05.2019)

Član 1

Ovom Odlukom utvrđuje se visina naknade i drugih primanja odbornicima u Skupštini Opštine u okviru Glavnog grada - Golubovci (u daljem tekstu Skupština) i članovima radnih tijela koja obrazuje Skupština, a koji nijesu odbornici.

Član 1a

Svi izrazi upotrijebljeni u ovoj Odluci u muškom rodu podrazumijevaju iste takve izraze za fizička lica u ženskom rodu.

Član 2

Odbornici Skupštine imaju pravo na naknadu:

- za vršenje odborničke funkcije,

- za prisustvo pri sklapanju braka.

Član 3

Naknada iz člana 2 alineja 1 ove odluke utvrđuje se u mjesečnom iznosu od 150,00 eura.

Naknada iz člana 2 alineja 2 ove Odluke isplaćuje se za svaki dan prisustvovanja sklapanju braka, u visini jedne dnevnice za službeno putovanje u zemlji.

Član 4

Naknada iz člana 2. alineja 1 ove odluke neće se isplaćivati u sljedećim slučajevima:

1. nenajavljenog odsustva sa sjednice;

2. bojkota rada Skupštine.

Naknada iz prethodnog stava tačka 1 i 2 neće se isplaćivati odbornicima za mjesec u kojem su odsustvovali sa sjednice, odnosno za mjesece trajanja bojkota - do ponovnog prisustva sjednicama Skupštine.

Član 5

Pravo na naknadu u visini jedne dnevnice za službeno putovanje u zemlji, imaju članovi radnih tijela, koja obrazuje Skupština, a koji nijesu odbornici.

Naknada iz stava 1 ovog člana isplaćuje se za svaki dan prisustvovanja sjednici radnog tijela.

Član 6

Poslove u vezi isplate naknade iz člana 2 i člana 5 ove Odluke, vrši organ lokalne uprave nadležan za poslove finansija, po nalogu sekretara Skupštine, na osnovu službene evidencije, najkasnije do 10. u mjesecu, za prethodni mjesec.

Član 7

Ova odluka stupa na snagu osmog dana od dana objavljivanja u "Službenom listu Crne Gore - opštinski propisi".